Groznica doline Rift
<s>Groznica doline Rift je akutna virusna bolest koja se javlja u Africi.</s>

<s>Uzrok nastanka 
Uzročnik bolesti je virus groznice doline Rift, koji spada u rod Phlebovirusa i familiju Bunyaviridae.</s><s>Od ove bolesti primarno obolevaju domaće životinje i ptice.</s><s>Čovek se može inficirati ujedom komarca iz roda Aedes.</s><s>Bolest se širi putem kontakta sa krvlju zaražene životinje, udisanjem vazduha u okruženju zaražene životinje pri klanju životinje, konzumiranjem sirovog mleka koje potiče od zaražene životinje, kao i ujedom inficiranih komaraca.</s><s>Među životinjama koje se mogu zaraziti su krave, ovce, koze i kamile.</s><s>Kod ovih životinja se bolest najčešće prenosi komarcima.</s><s>Nije bilo slučajeva da je jedna osoba zarazila drugu.</s>

<s>Klinička slika 
Inkubacioni period (vreme od infekcije do nastanka prvih simptoma) je od dva do šest dana.</s><s>U većini slučajeva ili nema simptoma ili su simptomi veoma blagi.</s><s>Od blažih simptoma se javljaju groznica, bol u mišićima, bol u zglobovima i glavobolja.</s><s>Nekada se javljaju i ukočenost vrata, fotofobija i povraćanje.</s><s>Bolest u tipičnim slučajevima traje do nedelju dana.</s><s>Od ozbiljnijih simptoma se javlja sledeće: tri nedelje nakon početka infekcije dolazi do slabljenja vida, javlja se infekcija mozga koja dovodi do jakih glavobolja i konfuzija, krvarenje zajedno sa problemima sa jetrom koji se javljaju tokom prvih nekoliko dana.</s><s>Kod osoba sa krvarenjem verovatnoća smrtnosti je do 50%.</s>

<s>U ređim slučajevima nastaju hemoragijska groznica, meningoencefalitis ili oboljenje oka.</s><s>Hemoragijska groznica počinje žuticom, pa se zatim javljaju povraćanje krvi, krv u stolici, petehije na koži i krvarenje iz nosa.</s>

<s>Na oku nastaju oštećenja mrežnjače.</s><s>Bolesnik se žali na zamućeni vid i suženje vidnog polja.</s><s>Ukoliko se ošteti makula, može doći do trajnog oštećenja vida.</s>

<s>Kada se razvije meningoencefalitis, javljaju se glavobolja, gubitak pamćenja, halucinacije, konfuzija, dezorijentacija, vrtoglavica, konvulzije i koma.</s><s>Smrtnost je mala.</s>

<s>Dijagnoza 
Postavlja se na osnovu epidemioloških podataka, kliničke slike i laboratorijskih analiza.</s><s>Virus se izoluje iz krvi ili likvora bolesnika i identifikuje se serološkim analizama: imunofluorescencijom, ELISA testom.</s><s>Dijagnoza se postavlja kada se u krvi utvrdi prisustvo antitela protiv virusa ili samog virus.</s>

<s>Lečenje i prevencija 
Onda kada dođe do infekcije, nema nekog posebnog načina lečenja.</s><s>Terapija je simptomatska i suportivna.</s><s>Postoji ljudska vakcina, međutim, do 2010.godine još uvek nije bila dostupna u većoj meri.</s><s>Prevencija ove bolesti kod ljudi je vakcinisanje životinja protiv ove bolesti.</s><s>Ovo se mora sprovesti pre izbijanja bolesti jer bi u suprotnom moglo doći do pogoršanja situacije tokom izbijanja bolesti.</s><s>Sprečavanje kretanja životinja tokom izbijanja bolesti takođe može biti korisno, kao i smanjenje broja komaraca i izbegavanje njihovih ujeda.</s>

<s>Epidemiologija i istorija 
Izbijanje ove bolesti se desilo samo u Africi i Arabiji.</s><s>Izbijanja se obično dešavaju za vreme pojačanog kišnog perioda što utiče na povećanje broja komaraca.</s><s>Pojava ove bolesti je prvi put zabeležena među stokom u dolini Rift u Keniji u ranim 1900-tim godinama, a virus je prvi put izolovan 1931. godine.</s>

<s>Reference</s>

<s>Spoljašnje veze 
 Infection Control for Viral Haemorrhagic Fevers in the African Health Care Setting</s>

<s>Infektivne bolesti
Virusne bolesti</s>

